CELEX: C2004/284/17
Language: da
Date: 2004-11-20 00:00:00
Title: Sag C-367/04 P: Appel iværksat den 24. august 2004 (fax indgået den 20. august 2004) af Deutsche Post AG og DHL Express (Italy) S.r.l. (som tidligere har drevet virksomhed under navnet DHL International S.r.l.) til prøvelse af kendelse afsagt den 27. maj 2004 af De Europæiske Fællesskabers Ret i Første Instans (Anden Udvidede Afdeling) i sag T-358/02, Deutsche Post AG og DHL International S.r.l. mod Kommissionen for De Europæiske Fællesskaber, støttet af Den Italienske Republik og Poste Italiane SpA

20.11.2004   
            
            
               DA
            
            
               Den Europæiske Unions Tidende
            
            
               C 284/8
            
         Appel iværksat den 24. august 2004 (fax indgået den 20. august 2004) af Deutsche Post AG og DHL Express (Italy) S.r.l. (som tidligere har drevet virksomhed under navnet DHL International S.r.l.) til prøvelse af kendelse afsagt den 27. maj 2004 af De Europæiske Fællesskabers Ret i Første Instans (Anden Udvidede Afdeling) i sag T-358/02, Deutsche Post AG og DHL International S.r.l. mod Kommissionen for De Europæiske Fællesskaber, støttet af Den Italienske Republik og Poste Italiane SpA
   (Sag C-367/04 P)
   (2004/C 284/17)
   Ved De Europæiske Fællesskabers Domstol er der den 24. august 2004 (fax indgået den 20. august 2004) iværksat appel af Deutsche Post AG og DHL Express (Italy) S.r.l. (som tidligere har drevet virksomhed under navnet DHL International S.r.l.) ved Rechtsanwälte Jochim Sedemund og Thomas Lübbig, Freshfields Bruckhaus Deringer, Potsdamer Platz 1, D-10785 Berlin, og med valgt adresse i Luxembourg, til prøvelse af kendelse afsagt den 27. maj 2004 af De Europæiske Fællesskabers Ret i Første Instans (Anden Udvidede Afdeling) i sag T-358/02, Deutsche Post AG og DHL International S.r.l. mod Kommissionen for De Europæiske Fællesskaber, støttet af Den Italienske Republik og Poste Italiane SpA.
   Appellanterne har nedlagt følgende påstande:
   
               1.
            
            
               Kendelsen afsagt af Retten i Første Instans den 27. maj 2004 i sag T-358/02 (1) ophæves og det fastslås, at det af Deutsche Post AG og DHL Express (Italy) S.r.l. den 3. december 2002 anlagte søgsmål skal antages til realitetsbehandling.
            
         
               2.
            
            
               Indstævnte og intervenienterne tilpligtes at betale sagens omkostninger.
            
         Søgsmålsgrunde og væsentligste argumenter:
   Appellen er iværksat til prøvelse af kendelse afsagt af Retten i Første Instans den 27. maj 2004 i sag T-358/02 (DPAG m.fl. mod Kommissionen). Ved denne kendelse afviste Retten i Første Instans det af Deutsche Post AG og DHL Express (Italy) S.r.l. den 3. december 2002 anlagte søgsmål fra realitetsbehandling. Efter Rettens opfattelse var sagsøgerne ikke søgsmålsberettigede. Appellanterne har i appellen gjort gældende, at de er umiddelbart og individuelt berørt af Kommissionens beslutning, og dermed er søgsmålsberettigede i artikel 230, stk. 4, EF's forstand. Da appellanterne desuden har en fornøden retlig interesse i søgsmålet, er den kendelse, som Retten i Første Instans har afsagt den 27. maj 2004, efter appellanternes opfattelse ugyldig, og det af Deutsche Post AG og DHL Express (Italy) S.r.l. den 3. december 2002 anlagte søgsmål skal antages til realitetsbehandling.
   
      (1)  EUT C 228 af 11.9.2004